אוניברסיטת מונש

בניין סיר רוברט מנציס בקמפוס קלייטון
אוניברסיטת מונש (באנגלית: Monash University) היא האוניברסיטה האוסטרלית הגדולה ביותר, עם 74,881 סטודנטים וממוקמת במלבורן, אוסטרליה. לאוניברסיטה שמונה קמפוסים: חמישה בוויקטוריה: קמפוס קלייטון בקלייטון, קמפוס קופילד בקופילד, קמפוס פנינסולה בפרנקסטון, קמפוס ויקטוריאני לרוקחות בפארקויל , קמפוס אלפרד ובית חולים בעיר מלבורן, שלושה באסיה; אחד במלזיה, אחד בהודו ואחד בסין. לאוניברסיטה יש את מרכז מונאש בפראטו שבאיטליה.

המוטו של האוניברסיטה הוא "Ancora imparo", ומשמעותו: "אני עדיין לומד" - אמרה המיוחסת למיכלאנג'לו.

==היסטוריה== 
הרקע ההיסטורי של אוניברסיטת מונש , החל כאוניברסיטה ויקטוריאנית. האוניברסיטה נוסדה על ידי הפרלמנט של מדינת ויקטוריה בשנת 1958 על ידי ראש הממשלה דאז סר רוברט מנזיס כדי לייסד אוניברסיטה שנייה במדינה. הקמפוס המקורי היה בפרבר קלייטון דרומית מזרחית למלבורן.

ב-1990, סדרה של מיזוגים התבצעו בין אוניברסיטת מונש, המכון לטכנולוגיה צ'ישולם, מכון גיפסלנד להשכלה מתקדמת והמכללה הוויקטוריאנית לרוקחות, הפכו את האוניברסיטה לגדולה ביותר והמגוונת ביותר באוסטרליה. מתנהלים קורסים מדיפלומה ועד דוקטורט בפקולטות לאמנות ועיצוב, עסקים וכלכלה, חינוך, הנדסה, טכנולוגיות מידע, משפטים, רפואה, רוקחות ומדע.

האוניברסיטה קרויה על שמו של הגנרל האוסטרלי ג'ון מונש וקיבלה סטודנטים ראשונים ב-1961. רבים מהבניינים באוניברסיטת מונש נקראים גם על שם אוסטרלים ידועים בתחומים שונים.<ref>Monash University, ABOUT US, [https://www.monash.edu/timeline Our Living History].</ref>

== שיתוף לאומי ובין-לאומי ==
האוניברסיטה שייכת ל"קבוצת השמונה", קבוצת שדולה המורכבת מהאוניברסיטאות המחקריות הגדולות ביותר באוסטרליה. מונש היא חברה מייסדת של הקבוצה משנת 1998 והיא שייכת לקבוצה הלא רשמית בעלת הכינוי "אוניברסיטאות לבנים אדומות". האוניברסיטה חברה באיגוד מוסדות דרום מזרח אסיה להשכלה גבוהה שהוא ארגון ללא כוונת רווח שנוסד בשנת 1956 בבנגקוק. 
האוניברסיטה חברה בארגון האוסטרלי אוניברסיטאות אוסטרליה ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
בשנת 1999 נחתם הסכם עם קינגס קולג' לונדון לשיתוף פעולה מחקרי נרחב. מונאש כבר הקימה קישור למרכז Menzies ללימודי אוסטרליה בקינגס קולג'. שני המוסדות עובדים יחד על פרויקטים וכנסים של מחקר, לרוב בתחום הרפואה, המשפטים, החינוך והאמנויות.
האוניברסיטה פיתחה שיתופי פעולה בתחום המחקר וההוראה בסין, הודו, מלזיה ואיטליה. 
ברית מונש וורוויק - ברית שנוסדה בשנת 2012 עם אוניברסיטת ווריק בבריטניה<ref>Monash University, International, [https://www.monash.edu/international/monash-warwick Monash Warwick Alliance]. </ref> וחודשה בשנת 2016 לארבע שנים נוספות.<ref>Monash University, ABOUT US, Our Living History, [https://www.monash.edu/timeline/monash-warwick-alliance-renewed?colour=fuchsia Monash Warwick Alliance renewed], 7 December 2016.</ref> בשנות התשעים של המאה ה-20 האוניברסיטה הגדירה עצמה כ'אוניברסיטה הבינלאומית באוסטרליה', בהסתמך על התיעוד הארוך של מעורבותה בחילופי סטודנטים עם דרום מזרח אסיה, היא יצרה זרם חזק של חילופי סטודנטים בינלאומיים ממלזיה, סינגפור, הונג קונג ואינדונזיה. בשנות האלפיים הצטרפו סטודנטים למונאש גם מסין, הודו והמזרח התיכון.

== דירוגים ==

==== דירוג בין־לאומי ====
* דירוג שאנגחאי: מקום 75 (2023)
* Times Higher Education: מקום 44 (2024)
* דירוג QS לאוניברסיטאות: מקום 37 (2024)
* U.S. News & World Report: מקום 35 (2024)
* דירוג ליידן CWTS: מקום 50 (2024)

==== דירוג אזורי - אוסטרליה ==== 
* דירוג שאנגחאי: מקום 5 (2023)
* Times Higher Education: מקום 2 (2024)
* דירוג QS לאוניברסיטאות: מקום 5 (2024)
* U.S. News & World Report: מקום 3 (2024)
* דירוג ליידן CWTS: מקום 4 (2024)

מחקר שנערך על ידי מכון מלבורן שהוא המחלקה בפקולטה לעסקים וכלכלה באוניברסיטת מלבורן, בשנת 2006 דירג אוניברסיטאות אוסטרליות על פי שבע דיסציפלינות: אמנות ומדעי החיים, עסקים וכלכלה, חינוך, הנדסה, משפטים, רפואה ומדע.

עבור כל דיסציפלינה, אוניברסיטת מונש דורגה:
{| class="wikitable"
|- bgcolor=#bdb76b
! דיסציפלינה!! דירוג 1 !! מס' !! דירוג 2 !! מס'
|-
|אמנות ומדעי החיים||4||38||4||35
|-
|עסקים וכלכלה||5||39||4||34
|-
|חינוך||2||35||3||32
|-
|הנדסה||4||28||5||28
|-
|משפטים||5||29||5||28
|-
|רפואה||3||14||4||13
|-
|מדע||6||38||8||31
|-
|}
* דירוג 1 מתייחס לדירוג אקדמי אוסטרלי בטבלה 3.1–3.7 בדו"ח. דירוג 2 מתייחס לדירוג מאמרים ומחקרים בטבלה 5.1–5.7 של הדו"ח.
אין התייחסות למספר מוסדות בטבלה איתם נערכה ההשוואה למונש.

רשימת דירוגים של האוניברסיטה באתר הרשמי שלה, בהתאם לדיסציפלינה ובהתאם לאזור גאוגרפי.<ref>Monash, [https://www.monash.edu/study/why-choose-monash/our-rankings Our world university rankings]</ref>

== ארגון ==
אוניברסיטת מונש מחולקת לעשר פקולטות:
* הפקולטה לאמנות, עיצוב ואדריכלות<ref>Monash University, [https://www.monash.edu/mada Monash Art Design & Architecture] (MADA).</ref> 
* הפקולטה לאמנויות<ref>Monash University, Monash [https://www.monash.edu/arts Arts].</ref> 
* הפקולטה למנהל עסקים וכלכלה<ref>Monash University, Monash [https://www.monash.edu/business/home Business and Economics].</ref> 
* הפקולטה לחינוך<ref>Monash University, Monash [https://www.monash.edu/education Education].</ref>
* הפקולטה להנדסה<ref>Monash University, Monash [https://www.monash.edu/engineering Engineering].</ref> 
* הפקולטה לטכנולוגיית מידע<ref>Monash University, Monash [https://www.monash.edu/it Information Technology].</ref>
* הפקולטה למישפטים<ref>Monash University, Monash [https://www.monash.edu/law Law].</ref> 
* הפקולטה לרפואה, סיעוד ומדעי הבריאות<ref>Monash University, Monash [https://www.monash.edu/medicine Medicine, Nursing and Health Sciences].</ref> 
* הפקולטה לרוקחות ומדעי התרופות<ref>Monash University, Monash [https://www.monash.edu/pharm Pharmacy and Pharmaceutical Sciences].</ref> 
* הפקולטה למדעים<ref>Monash University, Monash [https://www.monash.edu/science Science].</ref> 

==קמפוסים==
=== אוסטרליה ===
====קמפוס קלייטון====
קמפוס קלייטון מכסה שטח של 1.1 קילומטר רבוע והוא הגדול ביותר באוניברסיטה. ב-2001, ממשלת מדינת ויקטוריה החליטה לבנות את מאיץ החלקיקים האוסטרלי הראשון בצמוד לקמפוס קלייטון. מאיץ החלקיקים האוסטרלי יהיה מסוגל לצפות בחומר ברמה המולקולרית תוך שימוש בתאורת מאיץ חלקיקים. הקמפוס נמצא בפרבר משלו, קידומת טלפון 990 ומיקוד 3800.<ref>Monash University, Our locations, [https://www.monash.edu/about/our-locations/clayton-campus Clayton campus].</ref>

====קמפוס קופילד====
טבעו רב הפנים של קמפוס קופילד משתקף בטווח התוכניות שהוא מציע בפקולטות לאמנות, עיצוב, עסקים וכלכלה, טכנולוגיות מידע, רפואה, אחיות, מדעי הבריאות והנדסה. הקמפוס בנה מוניטין מצוין כמפתח להכשרה ופיתוח של אנשי עסקים בכירים. הקמפוס מאופיין במגוון של אמנות חזותית, אירועים ומתקני חינוך וספורט, ובעל קשרים טובים עם התעשייה, הממשלה והקהילה המקומית.<ref>Monash University, Our locations, [https://www.monash.edu/about/our-locations/caulfield-campus Caulfield campus].</ref>

====קמפוס אלפרד====
הקמפוס ממוקם בבית החולים אלפרד והוא בית לבית הספר הקליני המרכזי, בית הספר לבריאות הציבור ורפואה מונעת, המכיל את המחלקה לאפידמיולוגיה ורפואה מונעת ואת המחלקה לרפואה משפטית.

====קמפוס פארקויל====
קמפוס פארויל ידוע גם כמכללה הוויקטוריאנית לרוקחות. נמצאת בפרבר של מלבורן בשם פארקויל, כ-2 ק"מ צפונית לאזור העסקים המרכזי.
המכללה הוויקטוריאנית לרוקחות בעלת מוניטין של חדשנות, במיוחד בתחום מדעי הנוסחאות וכימיה תרופתית. קמפוס פארקויל מציע תואר ברוקחות, כימיה תרופתית ומדעי הרוקחות, אשר מחליפים את התואר במדעי הנוסחאות ב-2007. הוא גם מציע תארים מתקדמים.<ref>Monash University, Our locations, [https://www.monash.edu/pharm/about/parkville Parkville campus].</ref>

====קמפוס פנינסולה====
קמפוס פנינסולה הוא קמפוס חצי אי של אוניברסיטת מונש מתמקד בלימודי בריאות ורווחה. הקמפוס ממוקם בפרבר המפרץ פרנקסטון בקצה מלבורן.<ref>Monash University, Our locations, [https://www.monash.edu/about/our-locations/peninsula-campus Peninsula campus].</ref>

הקמפוס מציע מגוון קורסים כולל חינוך יסודי ותיכוני. הקמפוס מהווה בית גם לבית הספר לטכנולוגיות המידע, אשר ב-2006 נפגע בעקבות העברת יחידות טכנולוגיות מידע לקמפוס קולפילד.

====עיר====
* הפקולטה למשפטים

הפקולטה למשפטים ממוקמת במרכז העיר מלבורן והיא מספקת הוראה לתוכניות לימודי תואר שני במונש ותוכניות JD.<ref>Monash University, Our locations, [https://www.monash.edu/law/home/teaching-spaces/mulc Law Chambers].</ref>

* בית הספר למנהל עסקים

בית הספר למנהל עסקים במרכז מלבורן שנוסד בשנת 1961 ללימודי כלכלה התפתח למספר מחלקות ומרכזים המעניקים 25 תארים ראשוניים ומתקדמים. שבע מחלקות; חשבונאות, בנקאות ומימון, חוק עסקים ומיסוי, ניהול, כלכלה, אקונומטריקה וסטטיסטיקה עסקית, שיווק וקבוצת מנהיגות וחינוך ניהולי. ארבעה מרכזי מחקר רב תחומיים; המרכז לעסקים בינלאומיים, המרכז לכלכלת בריאות, המרכז ללימוד פיננסי, המרכז לכלכלת פיתוח וקיימות.<ref>Monash University, Our locations, [https://www.monash.edu/business/about-us Business School].</ref>

=== אירופה ===
====מרכז פראטו באיטליה====
מרכז מונאש בפראטו ממוקם בארמון מהמאה ה–18, במרכז ההיסטורי של פראטו, בחבל טוסקנה, איטליה. המרכז נפתח רשמית ב־17 בספטמבר 2001 כחלק ממדיניות הבינלאומית של האוניברסיטה. בראש ובראשונה המרכז מארח צוותים וסטודנטים מהקמפוסים האחרים של מונאש לסמסטרים למשפטים, עיצוב אמנות ואדריכלות, היסטוריה, מוזיקה וקרימינולוגיה וכן כנסים בינלאומיים שונים.<ref>Monash University, Our locations, [http://monash.it/ Prato Centre, Italy].</ref>

=== אסיה ===
====קמפוס מלזיה====
קמפוס אוניברסיטת מונאש במלזיה נפתח בשנת 1998 וממוקם בעיר בנדר סאנוויי (אנ'), מחוז פטלינג (אנ'), סלנגור, מלזיה. הקמפוס מציע תארים שונים לתואר ראשון דרך הפקולטות שלו למדעי הרפואה והבריאות, הנדסה, טכנולוגיית מידע, עסקים, אמנויות ומדעים. בניית מבני הקמפוס החדש הסתימה בשנת 2007. נכון לשנת 2018 הקמפוס הוא בית ל - 8,489 סטודנטים. בנוסף למגוון רחב של תארים ראשונים, הקמפוס מציע גם תארים מתקדמים; שני ושלישי. התארים ברפואה וכירורגיה הם התארים הרפואיים הראשונים מחוץ לאוסטרליה וניו זילנד שהוסמכו על ידי המועצה הרפואית האוסטרלית .<ref>Monash University, Our locations, [https://monash.edu.my/ Malaysia campus].</ref>

====קמפוס מונאש-סוג'ואו בסין====
קמפוס מונאש-סוג'ואו בסין. בשנת 2012 הוכרז שאוניברסיטת מונש זכתה ברישיון לפתוח בית ספר לתארים מתקדמים יחד עם אוניברסיטת דרום מזרח בסוג'ואו, במחוז ג'יאנגסו, סין. האוניברסיטה האוסטרלית הראשונה שזכתה ברישיון לפתיחת בית ספר להסמכה בסין והאוניברסיטה הזרה השלישית שזכתה לפעול בסין. בית הספר המשותף הן להסמכה והן כמכון מחקר, מציע תארים שניים ותואר שלישי במדע והנדסה, עם קבוצה ראשונה של 500 סטודנטים, שתגדל עד 2000 בשנים הבאות.<ref>Monash University, Our locations, [https://www.monash.edu/SUzhou Monash Suzhou campus].</ref>

====קמפוס מומבאי בהודו====
האקדמיה למחקר IITB- מונאש ניפתחה בשנת 2008 במומבאי, הודו. שיתוף פעולה ביו אוניברסיטת מונש למכון הטכנולוגי ההודי מומבאי ומטרתו לבצע מחקרי השפעה גבוהים בתחום ההנדסה והמדעים, במיוחד אנרגיה נקיה, ביוטכנולוגיה וננו-טכנולוגיה. הסטודנטים עושים את מחקרם הן בהודו והן באוסטרליה ועם סיום הלימודים הם מקבלים דוקטורט כפול משני המוסדות. בחודש שלאחר פתיחתו הרשמית החלו 36 פרויקטים משותפים, בהמשך מתוכננים עוד כמה מאות. באוגוסט 2015 כריסטופר פיין , שר החינוך וההדרכה האוסטרלי, פתח רשמית את בניין האקדמיה החדשה למחקר IITB - מונאש במומבאי, הודו.<ref>Monash University, Our locations, [http://www.iitbmonash.org/ IITB-Monash Research Academy].</ref>

=== קמפוסים לשעבר ===
====קמפוס ברוויק====
אחד מהקמפוסים החדשים באוניברסיטה, ברוויק נבנה על שדה התעופה קסי הישן בפינה הדרום מזרחית של ויקטוריה. העיר ברוויק חוותה זרם של אנשים ופיתוח בזמן האחרון, אשר כללו את הקמפוס החדש של אוניברסיטת מונש. בניין הקמפוס הראשון נבנה ב-1996 והשלישי, במרץ 2004.

הקמפוס ממוקם על שטח של 550 דונם בעיר קסי , אחת משלוש העיירות בעלות הצמיחה המהירה ביותר באוסטרליה. הקמפוס ברוויק של מונש נסגר במרס, 2016. בתאריך יולי 2016, הוכרז שאוניברסיטת הפדרציה אוסטרליה תיקח אחריות על קמפוס ברוויק בשנת 2017 עם אישורו. בינואר 2018 הקמפוס הוכרז רשמית של אוניברסיטת הפדרציה אוסטרליה.

====קמפוס גיפסלנד====
קמפוס גיפסלנד מהווה בית ל-2000 סטודנטים בקמפוס ו-5000 סטודנטים מחוץ לקמפוס ו-400 אנשי צוות. הקמפוס נמצא בעיירה עמק לטרוב של צ'ירצ'יל , 142 ק"מ מזרחית למלבורן בשטח של 630 דונם. עד שנת 2014, היה הקמפוס הלא עירוני היחיד של אוניברסיטת מונש. בינואר 2014, אוניברסיטת בלרט התמזגה עם הקמפוס ויצרה אוניברסיטה אזורית חדשה בשם אוניברסיטת הפדרציה אוסטרליה . מתאריך זה נותר, רק בית הספר לרפואה של אוניברסיטת מונש באתר.

====קמפוס יוהנסבורג בדרום אפריקה====
הקמפוס הדרום אפריקאי נמצא בצד המערבי החיצוני של יוהנסבורג, ונפתח ב-2001. הקמפוס נכשל לעמוד בתחזיות התקציב והסטודנטים. הקמפוס שימש בית לבערך 800 סטודנטים, והציע מגוון מוגבל של תארים עם תוכנית להתרחבות. בשנת 2015, מונאש והחברה לתועלת הציבור - Laureate Education, Inc , הסדירו את התנאים להעברת הבעלות על הקמפוס למכון העצמאי לחינוך דרום אפריקה. העברת הבעלות הסתיימה בשנת 2019.

==קישורים חיצוניים==

==== אתרים רשמיים ====
* [http://www.monash.edu.au אתר אוניברסיטת מונש הרשמי ] (באנגלית)
* [https://www.monash.edu/muma אתר] מוזיאון האומנות של אוניברסיטת מונש (באנגלית)
* [https://publishing.monash.edu/about.html אתר] ההוצאה לאור של אוניברסיטת מונש (באנגלית)

==== אתרי מדיה ועיתונות ====
* [https://www.youtube.com/user/monashunivideo אתר] האוניברסיטה ביוטיוב (באנגלית)
* [https://www.facebook.com/Monash.University/ אתר] האוניברסיטה ברשת החברתית פייסבוק (באנגלית)
* [https://twitter.com/MonashUni?ref_src=twsrc%5Egoogle%7Ctwcamp%5Eserp%7Ctwgr%5Eauthor אתר] האוניברסיטה ברשת החברתית טוויטר (באנגלית)
* [https://www.instagram.com/monash_uni/ אתר] האוניברסיטה באתר שיתוף התמונות אינסטגרם (באנגלית)
* [https://www.flickr.com/photos/monashuni/ אתר] האוניברסיטה באתר שיתוף התמונות פליקר (באנגלית)
* [https://www.linkedin.com/school/monash-university/ אתר] האוניברסיטה ברשת החברתית לינקדאין (באנגלית)

== הערות שוליים ==

קטגוריה:אוניברסיטת מונש
קטגוריה:ערכים שבהם תבנית בריטניקה אינה מתאימה
מונש, אוניברסיטת
קטגוריה:מלבורן
קטגוריה:אוניברסיטאות חברות בחברה אסטרונומי אוסטרליה
קטגוריה:קבוצת השמונה (אוניברסיטאות באוסטרליה)